પરિવર્તન સંસારનો નિયમ છે અને સમયનું ચક્ર ફરતું જ રહે છે, આમ તો આ આધ્યાત્મિક ક્વોટ છે. પણ આ વાત આપણી ફેશન સ્ટાઇલ પર પણ એટલી જ લાગુ પડે છે. સમય બદલાય તેમ તેમ આપણા કબાટની અંદર રહેલા કપડાંઓ પણ બદલાય છે. ઉનાળામાં આછા રંગો અને ફૂલો. સાથે ફુલસ્લીવ કપડાં તો શિયાળામાં ઘેરા અને જાડા કપડાં. આમ તો આ કપડાંઓની સાથે સાથે જ્વેલરી પણ એટલી જ મહત્વની હોય છે આપણી પર્સનાલિટીને ડિફાઇન કરવા માટે. કોલેજીયન ગર્લના ફંકી નેકલેસ જોઇ લો અથવા કોર્પોરેટ એમ્પલોયના સ્મોલ એન્ડ ડેલીકેટ સેટ જોઇ લો. એટલે કે જેવો દેશ તેવો વેશ. જેવા સમય સંજોગ એ રીતે આપણે જ્વેલરી કેરી કરીએ છીએ. તો આજે આ જ્વેલરી ટ્રેન્ડ વિશે જ થોડી વાત કરીએ. ડિઝાઇનર કપડાંની જેમ હવે ડિઝાઇનર જ્વેલરીએ પણ પોતાનુ સ્થાન બનાવી લીધુ છે. અને એમા પણ અનોખા જ્વેલરી પીસ માટેનો ક્રેઝ વધ્યો છે. શહેરી અને ખાસ તો કોલેજ ગર્લ માટે આ ક્રેઝને સંતોષવાનો ઓપ્શન એટલે કેપ્શન જ્વેલરી. નાના શબ્દો કે વાક્ય બ્રેસલેટ, નેકલેસ તેમજ એન્કલેટમાં કંડારીને બનતી કેપ્શન જ્વેલરી તેના કેપ્શનને કારણે જ આકર્ષણ જમાવે છે. આવા કેપ્શનમાં ફંકી ક્વોટ મોસ્ટલી ફંકી વર્ડ્સ અવેઇલેબલ છે. જેમ કે દેખો મગર પ્યાર સે, નખરેવાલી, દબંગ વગેરે વગેરે. આ ઉપરાંત બે કે ત્રણ પીસના સેટમાં પણ તમને આવી જ્વેલરી મળે છે. અડધાઅડધા મળીને બંને જ્વેલરી પીસના કેપ્શન એક આખુ કોટ બને. પહેલા ખાલી ફ્રેન્ડશીપ ડે પર જ આવા ફ્રેન્ડ્સ ફોરએવરના જ્વેલરી સેટ મળતા પણ હવે તેમાં પણ ઘણી વેરાયટીઝ મળી જાય છે. જેમકે, એક પર લખ્યુ હોય મધર, તો બીજા પર લખ્યુ હોય ડોટર. You are the missing piece of my life જેવા રોમેન્ટિક કે પછી partners in crime જેવા ફંકી ક્વોટ પણ મળે છે. આ તો જો કે મોટા મોટા ક્વોટ છે. પણ આ સિવાય નાના નાના શબ્દોની કેપ્શન જ્વેલરી પણ મળે છે. બજારમાં કેપ્શન જ્વેલરીના ઘણાં ઓપ્શન છે પણ આ ઓપ્શન કદાચ તમને થોડા ફંકી લાગે, સિરિયસ નહીં લાગે. જો તમે સિરિયસનેસ બતાવવા માંગો છો તો સિરિયસનેસ બતાવતી કેપ્શન જ્વેલરી પણ અવેઇલેબલ છે.